Vasárnap zár a strand - Olvasóink kérdezték - Hírek - KaposPont
Vasárnap zár a strand 2018. Augusztus 31. - Péntek 14:50 | Címkék: Olvasóink kérdezték, Nyár, zárás, Virágfürdő
A hétvégén véget ér a nyári szezon a Virágfürdőben, de ősszel is izgalmas programokkal készül a létesítmény.
- A vízi élmények strandzárás után is várják a látogatókat. Szeptember 2-án, vasárnap este 20 órakor ugyan véget ér az idei szezon a strandon, ám a termálmedencék, a szaunavilág, az uszoda, a gyógyászat és a fedett élményfürdő is tárt kapukkal várja a vendégeket - írja közleményében a Virágfürdő.
Az ősz beköszöntével a fedett élményfürdő szeptember hónapban teljes nyitva tartással reggel 8-tól 20-ig látogatható. A jó idő esetén a strand hangulatról sem maradnak le, hiszen a kiúszó rész ezt biztosítja és teljessé teszi a családi kikapcsolódást.
Gyermek- és pezsgőmedencével, vízmasszázsokkal, nyakzuhanyokkal, sodrófolyosóval, gejzírrel, buzgárokkal és csúszdával felszerelt, s mindezt kiválóan kiegészíti a kültéri élménymedence és a 36 fokos vízzel frissítő pezsgőmedence.
Természetesen folytatódnak a közkedvelt éjszakai fürdőzések és a szaunaprogramok is.